РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 25.02.2020. године

ЈН МВ 02/20

На основу члана 19.Статута Фонда за пружање помоћи избеглим, прогнаним и расељеним лицима, члана 108.Закона о јавним набавкама („Службени гласник РС“ број 124/2012, 14/2015 и 68/2015)и Извештаја о стручној оцени понуда Комисије за јавну набавку оваца ЈН МВ 02/20 од 24.02.2020.године, Управни одбор Фонда за пружање помоћи избеглим, прогнаним и расељеним лицима на седници одржаној дана 25.02.2020. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке оваца**

**(ЈН МВ 02/20)**

У поступку јавне набавке оваца (шифра: ЈН МВ 02/20), за коју је позив објављен на Порталу јавних набавки и интернет страници Наручиоца дана 28. јануара 2020. године, **уговор се додељује** Пољопривредном газдинству Милан Тривуновић, Војвођанска 138, Бачки Брестовац, матични број:802948003795, ПИБ:0506975123597 чија је понуда број 1 од 10. фебруара 2020. године, која износи 1.818.181,80 динара без пореза на додату вредност, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 04. фебруара 2020. године у својству Наручиоца донео Одлуку о јавној набавци мале вредности број ЈН МВ 02/20 и образовао Комисију за јавну набавку оваца (у даљем тексту: Комисија).

Задатак Комисије је да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке је набавка оваца, назив и ознака из општег речника набавке: 03322100-овце, у свему према спецификацији садржаној у конкурсној документацији.

Процењена вредност јавне набавке износи **1.819.000,00 динара**, без урачунатог пореза на додату вредност.

Наручилац спроводи поступак јавне набавке мале вредности, у складу са чланом 39. став 2. Закона о јавним набавкама.

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 04. фебруара 2020. године, у складу са Чланом 57. ЗЈН.

Комисија за спровођење поступка јавне набавке сачинила је стручну оцену понуда у којој је констатовала да су:

**БЛАГОВРЕМЕНО**, односно до дана 18.02.2020. године до 10:00 часова, приспеле понуде следећег понуђача:

|  |  |  |  |
| --- | --- | --- | --- |
| **Редни**  **Број** | **Назив или шифра понуђача** | **Датум пријема** | **Време пријема (сат)** |
|  | Пољопривредно газдинство Милан Тривуновић, Војвођанска 138, Бачки Брестовац | 12.02.2020. | 11:36ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачу достављен у законском року.

Записник о отварању понуда за јавну набавку оваца (шифра јавне набавке: ЈН МВ 02/20), од 18.фебруара 2020.године чини саставни део овог извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити „најнижа понуђена цена“.

Након детаљног прегледа понуда, Комисија је констатовала следеће:

Понуду је поднео понуђач: Пољопривредном газдинству Милан Тривуновић, Војвођанска 138, Бачки Брестовац

Понуда број 1 од 10. фебруара 2020. године, укупне понуђене цене од 1.818.181,80 динара без ПДВ-а, Пољопривредног газдинства Милан Тривуновић, Војвођанска 138, Бачки Брестовац, је прихватљива, будући да садржи доказе о испуњености услова за учешће у поступку предметне јавне набавке, уредно попуњене, оверене и потписане обрасце, средства финансијског обезбеђења и остала документа предвиђена конкурсном документацијом, а понуђена цена не прелази износ процењене вредности набавке.

Пољопривредно газдинство Милан Тривуновић је понудио следеће:

Укупна вредност понуде без ПДВ-а: 1.818.181,80 динара

Укупна вредност понуде са ПДВ-ом: 2.000.000,00 динара

Комисија, након извршене стручне оцене понуда, предлаже Наручиоцу да уговор о јавној набавци оваца додели понуђачу Пољопривредном газдинству Милан Тривуновић, Војвођанска 138, Бачки Брестовац.

Понуђач набавку извршава самостално.

Наручилац је прихватио предлог Комисије за јавну набавку оваца ЈН МВ 02/20 да се Пољопривредном газдинству Милан Тривуновић, Војвођанска 138, Бачки Брестовац, матични број:802948003795, ПИБ:0506975123597, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.